नास्तिकता

From Wikipedia

नास्तिकता भनेको कुनै पनि भगवान माथी आस्था नहुनु हो। यस्तो आस्था नराख्ने ब्यक्तिलाई नास्तिक भनिन्छ।

[परिवर्तन्] नास्तिकताको बारेमा

सामान्यतया नास्तिकता दुई किसिमको छ भनिन्छ। यी हुन - सामान्य नास्तिकता (weak atheism) र कट्टर नास्तिकता (strong atheism)। सामान्य नास्तिकतामा भगवानको अस्तित्वको कुनै औचित्व नरहेको मानिन्छ। सामान्य नास्तिकहरु आफुले जानेका कुनैपनि भगवानप्रति विश्वास राख्दैनन्। यस्ता मानिसहरु आफुले सुनेका कुनैपनि भगवानप्रति विश्वास नराख्ने प्रबृत्तिका हुन्छन। यस्ता मानिसहरु ब्रह्माण्डलाई कुनै शक्तिले संचालन गर्छ भन्ने कुराप्रति खुला विचार राख्दछन् तर त्यस्तो शक्ति कुनै ईश्वरीय जीव होईन भन्ने कुरामा विश्वास राख्छन।

कट्टर नास्तिकता यस्तो आस्था हो जसमा भगवान जस्तो कुनै शक्ति हुनै नसक्ने विश्वास गरिन्छ। कोही यस्तो विश्वास राख्छन कि भगवानको अस्तित्वको कुनै सम्भावना नै छैन। उदाहरणको लागि: कोही भन्छन् कुनै पनि प्राणीले सबैकुरा जान्न सम्भव छैन।

नास्तिकता आफैंमा कुनै आस्था होइन, यो त कुनै पनि भगवानप्रतिको विश्वासको अभाव हो। नास्तिकताको कुनै एक किसिमको नैतिक सिद्धान्त हुँदैन। यसकारणले गर्दा कसै-कसैले नास्तिकहरुको कुनै नैतिक दृष्टान्त नहुने तर्क राख्दछन्। कोही मानिसहरुमा नैतिक आचरण (सही र गलत विचको ज्ञान) नहुने कुरा नास्तिकहरुमा जति लागु हुन्छ, त्यतिनै अरु समुहमा लागु हुन्छ। अनैतिकता मानिसहरुका कुनै पनि समुहमा बिद्यमान हुन सक्छ, चाहे तिनीहरुले कुनै धर्म मानुन, या नमानुन्।

नास्तिकहरु मुख्यतया आफु जुन समाजमा हुर्किन्छन त्यसैको र आफ्नो ब्यक्तिगत मान्यता अनुसार नैतिक दृष्टान्त आचरण गर्दछन्, तर आफ्नो नैतिकता कुनै धर्मबाट नआउने कुरामा विश्वास राख्छन। केही नास्तिकहरुले समुह बनाएर नैतिक विधान निर्माण गरेका छन्, जस्तै, निरपेक्ष मानवताब्राइट्स क्रन्ति। यी दुवै समुहको आ-आफन्ो निश्चित आस्था छ, जुन त्यस समुहका सदस्यहरुले मान्दछन्।

[परिवर्तन्] समाजमा नास्तिकता

कतिपय ठाँउमा नास्तिक हुनु एक अपराध हो। मध्यकालिन युरोपमा नास्तिकहरुलाई जलाएर मार्न सक्थे। अझै धेरै मुलुकमा नास्तिकता बिरोधी कानुनहरु छन्। तापनि, राष्ट्रिय धर्म नभएका देशहरुमा नास्तिकता सामान्य हुँदै गैरहेको छ। बेलायत, क्यानेडा र संयुक्त राज्य अमेरिका जस्ता थुप्रै देशका कानुनले नास्तिकहरुलाई 'कुनै पनि धर्म नमान्न पाउने' अधिकार दिएको छ। यसको अर्थ कानुनले नास्तिकहरुलाई पनि अरु सरहनै समान अधिकार दिएको छ। अन्तरराष्ट्रिय कानुन र सन्धिहरुले 'धार्मिक स्वतन्त्रता' अन्तर्गत कुनैपनि धर्म नमान्ने स्वतन्त्रता दिएको छ।